1993L0032 — ET — 11.05.1999 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU DIREKTIIV 93/32/EMÜ,

14. juuni 1993,

kaherattaliste mootorsõidukite sõitjakäepidemete kohta







EUROOPA ÜHENDUSTE NÕUKOGU võttes arvesse Euroopa Majandusühenduse asutamislepingut, eriti selle artiklit 100a, võttes arvesse nõukogu 30. juuni 1992. aasta direktiivi 92/61/EMÜ kahe- või kolmerattaliste mootorsõidukite tüübikinnituse kohta, ( 1 ) võttes arvesse komisjoni ettepanekut, ( 2 ) koostöös Euroopa Parlamendiga, ( 3 ) võttes arvesse majandus- ja sotsiaalkomitee arvamust ( 4 ) ning arvestades, et: ning arvestades, et: siseturg hõlmab sisepiirideta ala, kus on tagatud kaupade, isikute, teenuste ja kapitali vaba liikumine; selleks tuleks võtta vajalikud meetmed; igas liikmesriigis peavad kahe- või kolmerattaliste mootorsõidukite sõitjakäepidemed vastama teatavatele tehnilistele näitajatele, mille kohta liikmesriigiti kehtivad erinevad kohustuslikud sätted; kõnealuste erinevuste tõttu takistavad need sätted ühendusesisest kaubandust; need siseturu toimimise takistused on võimalik kõrvaldada, kui liikmesriigid võtavad oma siseriiklike eeskirjade asemel vastu ühtsed nõuded; kahe- või kolmerattaliste mootorsõidukite sõitjakäepidemete kohta on vaja koostada ühtlustatud nõuded, et kõigi kõnealuste sõidukitüüpide suhtes oleks võimalik kohaldada direktiiviga 92/61/EMÜ kehtestatud tüübikinnitusmenetlust ja osa tüübikinnitusmenetlust; võttes arvesse kõnealuses sektoris soovitatud toimingute ulatust ja mõju, on käesoleva direktiiviga reguleeritavad meetmed vajalikud ja tegelikult vältimatud, et saavutada eesmärki, mis seisneb sõiduki ühenduse tüübikinnituse kehtestamises; liikmesriigid ei suuda üksi seda eesmärki nõuetekohaselt saavutada, ON VASTU VÕTNUD KÄESOLEVA DIREKTIIVI:







Artikkel l

Käesolevat direktiivi ja selle lisa kohaldatakse nõukogu direktiivi 92/61/EMÜ artiklis 1 määratletud kõigi kaherattaliste sõidukitüüpide sõitjakäepidemete suhtes.

Artikkel 2

Osa tüübikinnituse andmise menetlus kaherattalise mootorsõiduki tüübi sõitjakäepidemete suhtes ja kõnealuste sõidukite vaba liikumist reguleerivad tingimused on sätestatud direktiivi 92/61/EMÜ II ja III peatükis.

Artikkel 3

Kõik muudatused, mis on vajalikud lisades esitatud nõuete kohandamiseks tehnika arenguga, võetakse vastu direktiivi 70/156/EMÜ ( 5 ) artiklis 13 sätestatud korras.

Artikkel 4

1. Liikmesriigid võtavad vastu ja avaldavad käesoleva direktiivi täitmiseks vajalikud sätted hiljemalt 14. detsembril 1993. Liikmesriigid teatavad nendest viivitamata komisjonile.

Kui liikmesriigid need sätted vastu võtavad, lisavad nad nendesse sätetesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.

Alates esimeses lõigus märgitud kuupäevast ei tohi liikmesriigid takistada käesoleva direktiivi nõuetele vastavate sõidukite esmakordset kasutuselevõttu sõitjakäepidemetega seotud põhjustel.

Esimeses lõigus nimetatud sätteid kohaldatakse alates 14. juunist 1995.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.

Artikkel 5

Käesolev direktiiv on adresseeritud liikmesriikidele.









LISA

1. ÜLDNÕUDED

Reisijavedu võimaldav sõiduk peab olema varustatud sõitjakäepidemesüsteemiga. Sõitjakäepide on rihm või käepide/käepidemed.

▼M1

1.1. Rihm

Rihm peab olema istmele või teistele raamiga ühendatud osadele kinnitatud nii, et see oleks sõitjale kergesti kättesaadav. Rihm ja selle kinnitusseade peavad olema projekteeritud nii, et need ei katke mõjutamisel vertikaalse staatilise tõmbejõuga 2 000 N, mida rakendatakse rihma keskosale maksimaalse survega 2 MPa.

▼B

1.2. Käepide

Kui kasutatakse käepidet, siis peab see asuma sadula lähedal sümmeetriliselt sõiduki keskpikitasapinnaga.

Käepide peab olema projekteeritud nii, et see ei puruneks mõjutamisel vertikaalse staatilise tõmbejõuga 2 000 N, mida rakendatakse käepideme keskosale maksimaalse survega 2 MPa.

Kui kasutatakse kahte käepidet, peavad need olema paigaldatud sümmeetriliselt sõiduki kummalegi küljele.

Käepidemed peavad olema projekteeritud nii, et kumbki nendest ei purune mõjutamisel vertikaalse staatilise tõmbejõuga 1 000 N, mida rakendatakse käepideme keskosale maksimaalse survega 1 MPa.









1. liide

Teatis kaherattalise mootorsõiduki tüübi sõitjakäepidemete kohta

(lisatakse osa tüübikinnituse taotlusele, kui see esitatakse sõiduki tüübikinnitustaotlusest eraldi)

Järjekorranumber (määrab taotleja): …

Kaherattalise mootorsõiduki tüübi sõitjakäepidemete osa tüübikinnitustaotlus peab sisaldama teavet, mis on ette nähtud nõukogu direktiivi 92/61/EMÜ II lisa järgmistes punktides:

— A osa punktid: — — 0.1 — 0.2 — 0.4 kuni 0.6;

▼M1

— B osa: — — 1.4-1.4.2 (kaasa arvatud).

▼B









2. liide

Ametiasutuse nimi

Kaherattalise mootorsõiduki tüübi sõitjakäepidemete osa tüübikinnitustunnistus

NÄIDIS

… tehnilise teenistuse protokoll nr … kuupäev …

Osa tüübikinnitus nr: … Laienduse nr: …

1. Sõiduki kaubanimi või kaubamärk: …

2. Sõidukitüüp: …

3. Tootja nimi ja aadress: … …

4. Tootja esindaja (kui on) nimi ja aadress: … …

5. Sõiduki katsetamiseks esitamise kuupäev: …

6. Osa tüübikinnitus antud/andmisest keeldutud: ( 6 )

7. Koht: …

8. Kuupäev: …

9. Allkiri: …